	Na temelju članka 36. Zakona o poljoprivredi (''Narodne  novine'' broj 118/18, 42/20, 127/20, 52/21. i 152/22), članka 46. Statuta Općine Novo Virje (''Službeni glasnik Koprivničko – križevačke županije'' broj 4/21) i točke III. i IV. Programa potpora poljoprivredi na području Općine Novo Virje za razdoblje od 2023. do 2024. godine KLASA: 320-02/23-01/02, URBROJ: 2137-22-23-1, od 8. svibnja 2023. godine općinski načelnik Općine Novo Virje raspisuje 

JAVNI POZIV
- sufinanciranje kupnje mehanizacije i poljoprivrednih strojeva

I.

	Pozivaju se zainteresirane pravne i fizičke osobe koje se bave primarnom poljoprivrednom proizvodnjom s područja Općine Novo Virje da u skladu sa aktivnosti A-100503 – sufinanciranje kupnje poljoprivredne mehanizacije, Mjerom 4 – sufinanciranje kupnje poljoprivredne mehanizacije, dostave svoje zahtjeve za sufinanciranje.
	Za provođenje Mjere 4 – sufinanciranje kupnje poljoprivredne mehanizacije u Proračunu Općine Novo Virje osigurana su sredstva od 13.272,00 eura.
[bookmark: _GoBack]	Javni poziv traje od 1. kolovoza 2023. godine, pa zaključno sa 15. prosinca 2023. godine. Zahtjev se podnosi za poljoprivredne strojeve i mehanizaciju koji su nabavljeni u 2023. godini.

II.

	Mjerila i kriteriji koje moraju zadovoljiti podnositelji zahtjeva za sufinanciranje:
	Zahtjev mogu podnositi: fizičke i pravne osobe u djelatnosti poljoprivrede  za za kupnju mehanizacije i poljoprivrednih strojeva. Potpora se ostvaruje za kupnju nove mehanizacije i novih poljoprivrednih strojeva za poljoprivrednu proizvodnju u iznosu od 400,00 eura po podnositelju zahtjeva. Za trošak kupnje stroja ili mehanizacije koji je manji od 1.000,00 eura neće se odobriti sufinanciranje. Podnositelji zahtjeva za sufinanciranje moraju biti upisani u Upisnik poljoprivrednih gospodarstava, te imati sjedište/prebivalište na području Općine Novo Virje.

III.

	Potrebna dokumentacija koja se prilaže kod podnošenja zahtjeva

	- obrazac zahtjeva za sufinanciranje,
	- preslika Rješenja o upisu u Upisnik poljoprivrednog gospodarstva,
	- preslika računa o kupnji,
	- preslika dokaza o uplati računa,
	- preslika žiroračuna/IBAN,
	- preslika osobne iskaznice i OIB –a,
	- plaćena komunalna i grobna naknada (uvidom u evidenciji Općine),
	- izjava da korisnik nije u sustavu PDV-a.
IV.

	Zahtjev se podnosi u razdoblju od 1. kolovoza 2023. godine do zaključno sa 15. prosinca 2023. godine na propisanom obrascu uz priloženu svu potrebnu dokumentaciju. Zainteresirani mogu dobiti sve informacije u sjedištu Općine Novo Virje, Trg Vladimira Jagarinca 5, 48 355 Novo Virje ili na web stranici www.novo-virje.hr.
Ispunjeni zahtjevi za sufinanciranje kupnje mehanizacije i poljoprivrednih strojeva i pripadajuća dokumentacija, dostavljaju se na adresu: Općina Novo Virje, Trg Vladimira Jagarinca 5, 48 355 Novo Virje, e-mail adresu: opcina-novo-virje@kc.t-com.hr ili se mogu popuniti prilikom osobnog dolaska na gore navedenu adresu.
Nepotpuni zahtjevi, kao i oni uz koje nije priložena sva dokumentacija iz točke III. ovoga Javnog poziva neće se razmatrati.

V.

	Zaključak o isplati donosi općinski načelnik Općine Novo Virje na osnovu kojeg će Jedinstveni upravni odjel – računovodstvo Općine Novo Virje izvršiti isplatu podnositeljima zahtjeva za sufiinanciranje kupnje mehanizacije i poljoprivrednih strojeva s područja Općine Novo Virje.

VI.

	Javni poziv će biti objavljen na web stranici Općine Novo Virje www.novo-virje.hr i na oglasnim pločama Općine Novo Virje, a sve informacije mogu se dobiti u sjedištu Općine Novo Virje, Trg Vladimira Jagarinca 5, Novo Virje, telefon: 048/810-089 i e-mail: opcina-novo-virje@kc.t-com.hr.

